Alius quidam homo nomine Ingelgerius, et uxor ejus Amalildis, vendiderunt fratribus Besuensis Cœnobii in villa, quam Veteres-vineas appellant, unum ortum, qui terminatur de uno latere, terra ipsius hereditatis, de alio latere, terra sancti Leodegarii, de una fronte, terra sancti Petri, de alia vero, strata publica. Habet etiam idem ortus perticationes agripennales de una fronte a parte vineæ sancti Petri perticas duas, pedum sex, de alia fronte perticam unam. Habet et in longo perticas undecim pedum novem. Infra istas perticationes, seu terminationes, totum ad integrum vendidit prædictus Ingelgerius Monachis Besuensibus, acceptoque ab eis precio solidis duobus, et denariis octo, concessit perpetualiter possidendum.